CELEX: 32014R1397
Language: bg
Date: 2014-10-22 00:00:00
Title: Делегиран регламент (ЕС) № 1397/2014 на Комисията от 22 октомври 2014 година за изменение на Регламент (ЕС) № 318/2013 за приемане на програмата от ad hoc модули за 2016—2018 г. за извадковото изследване на работната сила, предвидено в Регламент (ЕО) № 577/98 на Съвета  Текст от значение за ЕИП

30.12.2014   
            
            
               BG
            
            
               Официален вестник на Европейския съюз
            
            
               L 370/42
            
         ДЕЛЕГИРАН РЕГЛАМЕНТ (ЕС) № 1397/2014 НА КОМИСИЯТА
   от 22 октомври 2014 година
   за изменение на Регламент (ЕС) № 318/2013 за приемане на програмата от ad hoc модули за 2016—2018 г. за извадковото изследване на работната сила, предвидено в Регламент (ЕО) № 577/98 на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 577/98 на Съвета от 9 март 1998 г. относно организацията на извадково изследване на работната сила в Общността (1), и по-специално член 7а, параграф 4 от него,
   като има предвид, че:
   
               (1)
            
            
               С Регламент (ЕС) № 318/2013 на Комисията (2) бе приета програмата от ad hoc модули за извадковото изследване на работната сила за периода 2016—2018 г. За всеки ad hoc модул в него се определя предметът, референтният период, размерът на извадката и крайният срок за изпращане на резултатите.
            
         
               (2)
            
            
               В съответствие с Регламент (ЕС) № 545/2014 на Европейския парламент и на Съвета (3) в тази програма се определят също така списъкът и описанието на областта на специализирана информация за всеки ad hoc модул („ad hoc подмодул“).
            
         
               (3)
            
            
               За да се гарантира съответствие на Регламент (ЕС) № 318/2013 с изменения Регламент (ЕО) № 577/98, имената и описанието на всеки от ad hoc подмодулите следва да бъдат добавени към предишния регламент.
            
         
               (4)
            
            
               Поради това Регламент (ЕС) № 318/2013 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 318/2013 се заменя с текста от приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 октомври 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 77, 14.3.1998 г., стр. 3.
   
      (2)  Регламент (ЕС) № 318/2013 на Комисията от 8 април 2013 г. за приемане на програмата от ad hoc модули за 2016—2018 г. за извадковото изследване на работната сила, предвидено в Регламент (ЕО) № 577/98 на Съвета (ОВ L 99, 9.4.2013 г., стр. 11).
   
      (3)  Регламент (ЕС) № 545/2014 на Европейския парламент и на Съвета от 15 май 2014 г. за изменение на Регламент (ЕО) № 577/98 на Съвета относно организацията на извадково изследване на работната сила в Общността (ОВ L 163, 29.5.2014 г., стр. 10).
   
      ПРИЛОЖЕНИЕ
      
         
            „ПРИЛОЖЕНИЕ
            ИЗСЛЕДВАНЕ НА РАБОТНАТА СИЛА
            Многогодишна програма от ad hoc модули
            1.   МЛАДИТЕ ХОРА НА ПАЗАРА НА ТРУДА
            
            
               Референтен период: 2016 г.
            
               Подмодули (области, за които трябва да бъде предоставена по-подробна информация):
            
            
                         
                     
                     
                        Подмодул 1: Образование
                        Цел: да се предостави по-подробна информация за образованието на младите хора, като се идентифицират аспектите, които е вероятно да окажат влияние върху перспективите им за кариера.
                     
                  
                         
                     
                     
                        Подмодул 2: Намиране на работа
                        Цел: да се събере информация за индивидуалния подход на младите хора при търсенето на работа и за помощта, която получават за намиране на работа; да се оцени личното виждане на младите хора за това доколко образователното им равнище съответства на търсенето за настоящото им работно място.
                     
                  2.   САМОСТОЯТЕЛНА ЗАЕТОСТ
            
            
               Референтен период: 2017 г.
            
               Подмодули (области, за които трябва да бъде предоставена по-подробна информация):
            
            
                         
                     
                     
                        Подмодул 1: Икономически зависима самостоятелна заетост
                        Цел: да се определи популацията на икономически зависимите самостоятелно заети лица. Тази група проявява характеристиките както на наетите, така и на самостоятелно заетите лица, и съответно има нееднозначен професионален статус.
                     
                  
                         
                     
                     
                        Подмодул 2: Условия на труд на самостоятелно заетите лица
                        Цел: да се анализират условията на труд на самостоятелно заетите лица и техните основни мотиви за започване на дейност като самостоятелно заети лица.
                     
                  
                         
                     
                     
                        Подмодул 3: Самостоятелно заети лица и наети лица
                        Цел: да се сравнят нагласите и перспективите на самостоятелно заетите с тези на наетите лица, напр. степен на удовлетвореност от работата.
                     
                  3.   СЪВМЕСТЯВАНЕ НА ПРОФЕСИОНАЛНИЯ И СЕМЕЙНИЯ ЖИВОТ
            
            
               Референтен период: 2018 г.
            
               Подмодули (области, за които трябва да бъде предоставена по-подробна информация):
            
            
                         
                     
                     
                        Подмодул 1: Задължения за полагане на грижи
                        Цел: да се установи до каква степен наличието на подходящи услуги за полагане на грижи за деца и други зависими лица оказва влияние върху степента на участие на гражданите в работната сила.
                     
                  
                         
                     
                     
                        Подмодул 2: Гъвкавост на работното време
                        Цел: да се анализира степента на гъвкавост, която се предлага на работното място, от гледна точка на съчетаването на професионалния и семейния живот.
                     
                  
                         
                     
                     
                        Подмодул 3: Прекъсвания на кариерата и родителски отпуск
                        Цел: да се идентифицират прекъсвания на кариерата, свързани с грижи за деца или други зависими лица, в частност родителски отпуск, и да се анализира тяхната продължителност.“